Anul trecut, în Sălaj, asistenţa medicală primară a fost asigurată prin 98 de cabinete ale medicilor de familie, din care 46 în mediu urban şi 52 în mediu rural. În 2023, deficitul de medici a reprezentat o problemă la sat, șapte comune neavând medic de familie: Camăr, Coșei, Poiana Blenchii, Zalha, Bănișor, Șamșud și Fildu de Jos, iar în șase comune au fost înregistrate puncte de lucru secundare ale unor medici de familie. Este vorba despre puncte de lucru secundare în Benesat, Crișeni, Rus, Treznea, Lozna și Românași. Deficit de medici de familie a fost înregistrat și în Almaşu, Ip, Măerişte, Sâg, Surduc, Valcău de Jos, Bălan, dar și în Şimleu Silvaniei şi Jibou.